JohanHeinsen/ENO huggingface dataset:
Aarhuus Stifts-Tidende, 1814-08-26
Fædrelandet. Ved Placat af 11te August d. A. har det allernaadigst behaget Hs. Maj. at kundgiøre: at ligesom Hs. Maj. ved Placat af 28de Decbr. f. A. har authoriseret Rigsbanken til at sætte i Omløb Banktegn i Kobber, lydende paa 12 Rbs. og 6 Rbs., saaledes har Allerhøistsamme endvidere allernaadigst bemyndiget Rigsbanken til at udstede Rigsbanktegn i Kobber for 16 Rigsbs., 4 Rigsbs. og 3 Rigsbs., hvilke Tegn, indtil videre, skulle gaae og gielde som Betalingsmiddel i Kongeriget Danmark. Banktegnene for 1 Rbmk. ere concave og randede; de indeholde paa Aversen det danske Vaaben, saaledes som samme findes anbragt paa Rigsbankdalere, og paa Reversen de Ord: "Rigsbanktegn for 16 Skilling 1814." De paa 4 Rbs. og 3 Rbs. fremvise paa Aversen Rigets Vaaben, saaledes som samme er anbragt, paa Rigsbanktegnene for 12 og 6 Rbs., og paa Reversen Ordene: "Rigsbanktegn for 4 (3) Skilling. Disse Rigsbanktegn skulle være gangbare i alle saavel offentlige som private Betalinger i Kongeriget Danmark, og uvægerligen modtages som Rigsbankpenge Navneværdie efter deres paalydende Sum, og som Rigsbankpenge Sølvværdie i Forhold til den bankbestemte Cours, som til enhver Tid finder Sted.
Aarhuus Stifts-Tidende, 1814-08-26
Betræffende Committee Sedlers Modtagelse ved Udredelsen af danske Bank Hæftelses Renter for Terminerne i Aaret 1813, har Rigsbanken under 20de d. bekiendtgjort at der ligeledes for Betalings Terminerne i Aaret 1814 og fremdeles, indtil anden Bestemmelse maatte giøres, en 5te Deel af bemeldte Renters Beløb kan afdrages med de nævnte Commitee=Sedler, som modtages for deres paalydende Sum. - De som have betalt Renten for afvigte April Termin, og ved saadan Betaling ikke kunne bruge titnævnte Sedler, vil kunne til October Termin anbringe dem for to femte Dele af deres da forfaldne Renters Beløb. J Anledning af den ved Sognepræsten Knud Bi steds Forflyttelse indtrufne Vacance i Bandberg Sogkald under Ribe Stift Nørre Jylland har Biskoppen i Ribe foreslaaet, at dette Kald, i Betragtning af, at dets Jndkomster ere utilstrækkelige til at ernære en Familie, maatte forenes med Nabokaldet Ferring, der ligger neppe en halv Miil fra hiint førstnævnte Kald, og hvoraf de præstelige Jndtægter ligeledes ere ringe. Hvilket Hs. Maj. allern, har bevilget under 5te d. M. Den 18de foretog det Kgl. khavnske Skydeselskab og danske Broderskab dets aarlige Fugleskydning, med Salutering som før Krigen. H. M. Kongen, som benaadede Selskabet med sin allerhøieste Nærværelse, behagede at deeltage i Fugleskydningen, ligeledes H. H. Prinds Frederik Ferdinand. Ringen blev nedskudt af Hr. Divisionschirurg Müller, Gevinsten en Sølvflødekande indvendig forgyldt. Hovedet nedskiød Hr. Viinhandler Lind, Gevinsten en Sølvkaffekande; tilligemed Hovedet faldt venstre Vinge, Gevinsten en Sølv-Sukkervase. Brystpladen blev nedstudt af Hr. Skibsbygmester Neumann for Hr. Maj. Torværd, Gevinsten en Sølv=Theemaskine, og altsaa blev Hr. Maj. Torwærd Selskabets Fuglekonge for dette Aar. Med Brystpladen faldt høire Vinge og Rumpen, om hvilke saavelsom om venstre Vinge, den paafølgende 19de Aug. blev stukket til Skiven; om venstre Vinge, som tilfaldt Hr. Grosserer E. Nisson, hvis Skud blev besørget af Hr. Rebslagermester Jensen, Gevinsten en Sølv Sukkervase; 2) og høire Vinge, som tilfaldt Hr. Grosserer Gammeltoft, hvis Skud blev besørget af Hr. Juveleer Christensen, Gevinsten en Sølv Sukkervase indvendig forgyldt; 3) om Rumpen, som tilfaldt Hr. Capt. Lou, hvis Skud blev besørget af Hr. Snedkermester Pingel, en Sølv Theepotte.
Aarhuus Stifts-Tidende, 1814-08-26
Fra den 15de til den 19de er indkommen paa Kiøbenhavns Rhed; Capitain Joh. Blom af og fra Finland, med Tømmer, Bræder, Lægter og alle Slags finske Trævare; Capitain Richertsen af Scharbroe fra Neu castel med Steenkul, Glasvare og Slibestene. - Udgaaende: Capitain Jens Mortensen af Kiøbenhavn, og Capitain B. Jarson af Helsingfors til Stokholm med Hvede; Capitain J G. Dorcke af Stockholm, og Capitain Peter Petersen af Kiøbenhavn til Gothenborg med Havre; Capitain J. Hansen af Kiøbenhavn til Amsterdam med Jern, Planker, Potaske; Capitain N. P. Benzen af dito til London med Skindvare. Prisen paa Korn i Kjøbenhavn er for Tiden: Rug 15 Rbd. 5 Mk., Byg 7 Rbd. 2 Mk. Havre 5 Rbd. 5 Mk. Tønden.
Aarhuus Stifts-Tidende, 1814-08-26
Det Franckske Skuespillerselskab er nu ankommet til Helsingøer, hvor det vil give Skuespil i Øresunds Klubsal. Den 14de d. faaes et Menneske paa Veien til Snekke steen i Strandbredden at være druknet. Hat og Kjole laae paa Landet. Søens stærke Bølgegang havde kastet ham nær Bredden. En Mand fra Kiøbenhavn Brygger Møller, kommer kjørende, vorder opmærksom paa et der nærved staaende Fruentimmers Udsigende at han ikke kunde være længe død, da han nylig havde rørt den ene Haand, springer strax af Vognen og ved Hielp af sin Karl, der dog nødig vilde til dette Arbeide, faaer den Døde paa Land og paa en Skraaning lagt ham paa Maven, ruller ham stærkt. Efter nogen Anstrængelse syntes han at spore Tegn til Liv hos denne Skindøde, han iler til Byen, paa læggende Karlen at vedblive Arbeidet. Ved Politiets hastige Foranstaltning bringes han til Byen, paa Syge hospitalet, hvor han ved de nødvendige Midlers Anvendelse, efter nogle Timers Forløb bringes ganske til Live og uden Fare er da gienskiærket Sam undet. Det gaaer nu saavidt med Restancer, at Postmester Giegengock ved Maribo Bytingsret har maattet tvinge Møller Appelt til at betale sig 5 Rbd. 30 sk. N. V. Avispenge med Renter 5 Procent. Det bliver nu Mølleren dyre Aviser, da han foruden Bøder og egne Udgivter maa betale Citanten Sagens Omkostninger med 10 Rbd. N. V. Meget Tab og Uleilighed, vilde imidlertid undgaaes, naar det engang var almindelig Skik, at alle Aviser bleve betalte qvartalsviis forud.
Aarhuus Stifts-Tidende, 1814-08-26
Gaarden Kellenæs paa Lolland er i denne Til solgt af Hr. Assessor Tøttrup til Hr. Forpagter Licht, paa Bremersvold for 11000 Rbdlr. S. V. og 60,000 Rbdlr. N. V.
Aarhuus Stifts-Tidende, 1814-08-26
I Viborg grasserer i denne Tid den saakaldte farlige Strubehoste, som bortrykker endeel Børn; blandt andre har en Familie havt den Sorg at miste 4.
Aarhuus Stifts-Tidende, 1814-08-26
(Uddr. af danske Aviser.) Ved den 875 Trækning i Wandsbeck udkom følgende Nummere:
Aarhuus Stifts-Tidende, 1814-08-26
Kiøbenhavns Species-Cours. Den 23de August 550 - Specier solgtes for 33. Rbmk. Committeesedler 64 pr. 100.
Aarhuus Stifts-Tidende, 1814-08-26
Ledige Embeder. Under det danske Cancellie: Runberg og Maarup Sognekald i Aalborg Stift, 125 Rbdlr. S.¬
Aarhuus Stifts-Tidende, 1814-08-26
V. Vaagens Sognekald blandt Færøerne 60 Rbd. S.
Aarhuus Stifts-Tidende, 1814-08-26
Paa Søndag prædiker i Domkirken til Høimesse Hr. Provst Bechmann, til Aftensang Hr. Professor Larsen, i Frue Kirke til Høimesse Hr. Studsgaard, til Aftensang Hr. Jahnsen, i Hospitalskirken Hr. Jahnsen.
Aarhuus Stifts-Tidende, 1814-08-26
Bekiendtgiørelser. Min Kones lykkelige Forløsning - der skeede i Morges tidlig - med en Datter, som tilligemed Moderen befinde sig sunde og raske, tillader jeg mig herved at bekiendtgiøre for fraværende Deeltagere. Aarhuus, den 20de August 1811. Schmedler. 3dler.
Aarhuus Stifts-Tidende, 1814-08-26
Med Beemod maa jeg beklage for Slægt og Venner mit Tab, Skjebnen lod mig friste, ved Døden at berøves en kjær og huuslig Kone Nicolette Pouline Schytte fød Lanng, den 22de August sidstafvigte i sin Alder 57 Aar ; den skrivtlige Bevidnelse herom til en vidt fraværende Slægt, maatte kierligst undskyldes af deres dybtsørgende P. Schytte, Forpagter ved Frysendal. sendal. O haarde Død for efterlevende Slægt og Venskabsbaand i Du sønderriver ofte en elskværdig Kone fra sin Mand, en en Moder fra sine elskte Børn, en kjær Veninde fra Slægt og Venner; dette var Tilfældet ved den huusligge og retskafne Kone Mad. Nicolette Pouline Schytte fød Lang, da Døden blid og kort endte Dig Dødens Strid og Livets Bane, uden Hensyn til din Mands Fraværelse, som dit moderlige Øie vilde, skulle besøge en nærdøende Datter; derfore beklage din Slægt og Venner din Bortgang; som et Mynster for dit Kiøn, var Du din Mand og dito Huus en sand Stytte, og en trofast Veninde for dit Venskab, kun din Befrielse fra Livets Møie, og din erholdte salige Hvile fra Verdens Tummel kan berolige os; Fred med dit Stovl!! Denne Sandheds Erkiendelse offres dit Minde af din Ven. Da min Mand Matros Jacob partebay, som for 3 Aar, siden med sin sledske Tunge bedaarede mig saaledes, at jeg kom i Barselseng og fik et Barn ved ham, derefter behandlede mig som et Skarn, og endelig for et Aar siden har absenteret sig fra mig paa Laaland, omendskiøndt jeg veed at han ikke kunde klage over mig, saa lader jeg ham herved efterlyse, og hvis han ikke med det første indfinder sig hos mig at jeg kan blive skilt ved ham, lader jeg tage Romningsdom over ham, og gifter mig med en anden hos net Person, da jeg umuelig kan være tjent med en Mand, som er borte fra mig hele Aar, og lader mig sidde paa min egen Haand. Ligeledes giver jeg mig ogsaa herved den Frihed ærbødigst at bekiendtgiøre, at jeg søger mig en Condition hos S. T. Hr. Kiøbmand Mundberg i Horsens. Aarhuus, den 24de August 1814. Ane Cattrine Christensen, boende paa Fiskergade Nr. 200.
Aarhuus Stifts-Tidende, 1814-08-26
Da jeg Underskrevne Ane Elisabeth Svane, ved Aarhuus Byes Forligs-Commission den 29de Mai og Stiftamtmandens derpaa givne Bekræftelse af 30te August 1811, fra Bord og Seng er separeret fra min Mand, forrige Borger og Bagermester Rasmus Chr. Svane i Aarhuus, og han derefter har solgt Stedet og alt, samt, efter Rygte, bortreist til Siælland. Da saaledes ingen Haab eller Udsigt meere haves til Gienforening, agter jeg at søge vort Ægteskab aldeles ophævet, og til den Ende med 6 og 12 Ugers Varsel, regnet fra denne Jndkaldelses Jndrykkelse 3die Gang i Statstidenden og Aarhuus Stifts Avis, herved indkalder bemeldte Rasmus Chr. Svane til at møde mig for Aarhuus Byes Forligs=Commission, Onsdagen d. 26de Octbr. næstkommende, med hvad han herimod maatte have at indvende. Hans personlige Udeblivelse, vil blive betragtet, som stiltiende Samtykke. A. C. Svane. En Hovedgaard med 40 Tdr. Hartkorn Bønder, gods der tildeels forrette Hoverie, beliggende, i en af Jyllands skiønneste og frugtbareste Egne, velbygget og indrettet, med betydelig Skov af Eeg, Bøeg, Ask og Alm, gode Enge, Tiender a., er underhaanden tilkjøbs. Man handler derom med Kammerraad Willesen i Horsens.
Aarhuus Stifts-Tidende, 1814-08-26
Et Menneske af fat Alder ønsker sig at vorde af et Herskab antagen som Tiener, enten strax eller til førstkommende November, har gode Rekommandationer. Adressekontoiret giver Efterretning.
Aarhuus Stifts-Tidende, 1814-08-26
Formedelst Forandring af Boepæl, ombedes enhver som formener at have noget tilgode hos mig eller min Mand Skrædermester Endom, de da vilde indfinde sig, hos mig, inden denne Maaneds Udgang, da de skal blive betalt af mig. Marie S. Enbom. Aarhuus, den 26de August 1814. Efter den Kongl. General=Qvarteermester Stabs Ordre bliver Mandagen den 29de Aug. førstkommende om Eftermiddagen Kl. 3 paa Fridericia Raadstueplads afholdt offentlig Auktion over Resten af de herværende Trainheste, 12 Stkr. gode og brugbare Kiøreheste, samt 3 Følhopper, der hver har sit Fol omtrent 6 Maaneder gammel. Conditionerne, hvoriblandt denne: at Hestene betales contant efter Hammerslaget, blive Liebhaverne paa Auctionsstedet bekiendtgjorte. Fridericia, den 20de August 1814. Lanng.
Aarhuus Stifts-Tidende, 1814-08-26
Om 4 a 6 Dage agter Skipper Eschild Nielsen med Jagten Lovise Marie at afseile til Kiøbenhavn, og medtager Fragtgods og Passagerer. De behager at melde dem ved Jagten, beliggende udi denne Byes Havns nordre Side.
Aarhuus Stifts-Tidende, 1814-08-26
Onsdagen den 31te August førstkommende, om Eftermiddagen Kl. 2 slet, bliver efter afgangne Christen Almtofts Enke paa Broberg, foretaget og holdt offentlig Auktion over hendes Efterladenskaber, bestaaende af Borde, Stole, Kister, et Eege Skab Chatol, endeel Silke= og Sirtses Klæder, Silkebaand, Sirts, Kattun, Sengeklæder, Kiøkkentøi med mere; thi ville de Lysthavende behage at møde bemeldte Tid og Sted. Aarhuus, den 25de August 1814.
Aarhuus Stifts-Tidende, 1814-08-26
Auktionsdirektionen.
Aarhuus Stifts-Tidende, 1814-08-26
Friske Citroner kan bekommes hos Krofs. Udgives 3de Gange ugentlig af A. F. Elmquist. Ifølge erholdet allernaadigst Bevilling af 12te Aug. d. A. at sidde i uskiftet Boe efter min sal. Mand Peder Mohr, forden Sognepræst for Ødum Menighed i Aarhes Stift, indkaldes herved, med lovlig Varsel alle og Enhver som maatte have noget at fordre i min sal. Mands og mit fælleds Boe, at anmelde faadan deres Fordring for min antagne Laugværge. Sognepræst Hr. Hansen i Todberg, ved Aarhuus, da enhver beviislig eller mig vitterlig Gield skal blive betalt. Ødum Præstegaard, den 22de August 1814. C. C. Ablefeldt, sal. Mohrs.
Aarhuus Stifts-Tidende, 1814-08-26
Paa Konderupgaard pr. Wiborg kan i tilstundende Vinte bekommes Foder til 60 Stkr. Stude, enten simpel fodret eller Staldet, naar Liebhaverne behager at henvende dem til underN. Bille. tegnede Eier.
Aarhuus Stifts-Tidende, 1814-08-26
En aaben Baad, beliggende paa Havnens østre Side, med tager Fragtgods og Passagerer til Kiøbenhavn; man melder sig ved Baaden Petersen.
Aarhuus Stifts-Tidende, 1814-08-26
Hos Undertegnede heri Byen er opsat til Salg, en deel Finlapper Kar, Bakker, Skoffer, SædeløveVandspande &c., og tillige kan bekommes god Rum Ankere og Potteviis, Jern, Tiære, Hamp, Hampeblaar, enkelte og dobbelte Jernplader, Betræk=Staal, traad og dito Søm, Brændeviin, Aqvavit, 3 og 4 Tom. Søm, Rosiner, Svedsker, Risengryn, fiin Vanillie Chocolade, Caffe, Candis, Raffinade, med flere Kiøbmandsvahre, i større og mindre Partier, alt til bilErh. Chr. Kross. ligste Priser. boende paa Vestergade No. 73. Det vor 3 Monath hier gevesne Leichdanschneider, Marcus Joseph Minden, bietet den geehrten Publicum bey seiner Durchreise nach Hamburg seine Dien ste an, so wohl die Leichdørner samt der Wurzel au zu nehmen alsauch die im Fleischgewachsenen Nagel ohne den geringsten Schmerz zu curiren, auch nimt er die Warzen aller Art ohne den mindesten Schmertz aus das sie niemals wiederkommen, logiert bey Hr. Miche Sørensen in Middelgade No. 49.
Aarhuus Stifts-Tidende, 1814-08-26
Gaarden No. 100 paa Middelgade er at faae til e kiøbs, den bestaaer af 7 Fag 2 Etage Huus til Gaden, 3 og 6 Fag bag, og en god Have, kan afhandles med Theil. sin Eier. Lemminggaard, i Lysgaard Herred, Aarhuus Amt af Hartkorn 6 Tdr. 2 Skpr. og med en særdeles god Egeskov, er underhaanden at faa tilkiøbs. Gaardens Bygninger ere gode, for faa Aar siden af Nytorførte. Til Eiendommen ligger god Torvejord og Eng jorden giver aarlig 25 til 30 Læsser Høe, der for i Aarer indavlet. Paa Marken staaer uhøstet 3 til 100 Traver Korn. Konge-Korn- og Kirketienden er indkiøbt, og en Deel af Kiøbesummen kan, om det ønskes, blive staaende i Eiendommen. Liebhavere til samme ville, inden 14 Dage, henvende sig til Eieren, Jens Nørschou, for at afhandle det videre.
Aarhuus Stifts-Tidende, 1814-08-27
Aar 1814. Nr. 102. Aarhuus Stifts. Kongelig allene privilegerede. de Tidende. Adresse=Contoirs som forsendes. med Brevposterne. Løverdagen i den 27de August.
Aarhuus Stifts-Tidende, 1814-08-27
Blandinger. General Vandamme, der for Tiden opholder sig i Khavn, har i sin Svite 2 Fruer, 23 Officierer, 1 Qvarteermester, 2 Chirurger, 10 Soldater og 1 Apotheker. Den Efterretning der havdes forrige Postdag af Lüb. Av. om denne Generals uværdige Behandling, af den Rostokker Pøbel maa altsaa være falsk, da han er kommet direkte fra Riga. Lapselegionen.
Aarhuus Stifts-Tidende, 1814-08-27
J. Jens Christopher Fandenskarl har indsendt til Selskabet en af ham forfærdiget Beiviser til alle Sahlsnymphers Bopæle i Kiøbenhavn tilligemed en fuldstændig Fortælling om deres Alder, Udseende og Carakteer. - Direktionen har fundet dette Værk udarbeidet med saamegen Sagkundskab, at den har tilkiendt Forfatteren som Belønning: et rigt indbunden Exemplar af Prof. Winters Forelæsninger.
Aarhuus Stifts-Tidende, 1814-08-27
5. Lars Markolfus Slemmedreng har med Attester godtgjort, at han i Selskab med tre andre Legionairer i afvigte Vinter, har knækket 6 store Vinduesruder og 2 Gadelygter, uden at man mere end een eneste Gang kom paa Spor efter ham, J Betragtning af den store Færdighed i Klavrekunsten, som Seniør Slemmedreng ved denne Leilighed i Følge de indsendte Attester har udviist og den Aandsnærværelse og Kiekhed, som et saadant Foretagende nødvendigt forudsætter, har Directionen, tilkiendt ham et sølvbeslaaet Meerskums Pibehoved, paa hvis Hætte hans Vedrist, findes udgraveret. Mere om vort Selskab ved næste Leilighed. Directionen for Selskabet Laxselegionen.
Aarhuus Stifts-Tidende, 1814-08-27
Befordringer og Afgang. Under det danske Cancellie. Den 5te Aug er Sognepræst for Ferring Menighed, Nørager, udnævnt tillige til Sognepræst for Vandborg Menighed, i Ribe Stift. Sognepræst for Asferg og Faarup Menigheder i Aarhuus Stift O. Meyer tillagt Rang med Sognepræster i Kiøbenhavn. Den 11te Aug. Forrige Overanfører ved den Jydske Landselegion Kammerraad Rasmussen til virkelig Justitsrafo. Constitueret Birkedommer ved Vesterborg i Lolland C. Olesen til Cancellieraad.
Aarhuus Stifts-Tidende, 1814-08-27
Under General-Toldkammeret. Den 24 Juli er Premierlieutenant v. Køpke udnævnt til Toldkontrolleur i Gromitz; den 29de, Portkontrolleur Herz til virkelig Kammerraad; den 4de August forhenværende Bogholder Winther til Consumtions=Jnspecteur i Roeskilde; den 6te August Kammersekretair og Chef i Canal- Havne=Fyhr og Ringevæsenets Expeditions contoir K. Clemmentsen, til virkelig Kammerraad; den 10de, Secondlieurenant R. Petersen til ConsumtionsKasserer i Varde; O. A. Lund til Told- og Consumtions Kasserer i Saxkiøbing; Under-Told- og Consumtionsbetient i Kiøbenhavn P. Madsen til Over-Told og Consumsionsbetient i Aarhuus, den 11te, C. F. Gunther til Toldbetient i Kiøbenhavn, den 13de, J.C. Jessen til Copiist under General-Toldkammeret.
Aarhuus Stifts-Tidende, 1814-08-27
Passerede fra Kallundborg til Aarhuus. Mad. Bache, Capt. A. v. Breinholm med Frue, Mad. C. S. Prætorius, Kiøbm. C. Caspersen, P. Guldberg og N. L. Raupach med Kone, Mad. Worgaard, Borgerkapit. Stilling, Mad. Kragh og Jfr. E. Bech, Toldkasserer S. Herschend. Fra Aarhuus til Kallundborg. Jfr. S. Lazarus. Kiøbm. J. Selmer, S. Sanne og P. Kramer, Apotheker I. Køster, Skræder J. Rudkiøbing med Kone, Frue Magister. M. C. v. Haven, Toldbetient J. P. Hanche, Urtekræmmer J. H. Schmidt, Frue S. C. Schmidt, Contorist J. Møller, Stud. N. Møller, Kiøbmand B. Davidsen.
Aarhuus Stifts-Tidende, 1814-08-27
Døbte. Den 21de August lod Skoemager Schioldam døbe en Datter Christiane; Fadd.; Mad. Kompel og Jfr. G. Thomsen, Skoemagermesterne A. Høegh, P. H. Eibye og J. Meyer. S. D. Væver J. Hoffenhitz en Datter Jngeborg Fadd. Mad. Frausing den yngre Jfr. Krey, Stadshauptmand H. Bech, Apotheker Køster, Kiøbmændene P. Funder, Kross, Winther, Schandorff, Kasserer Røhr og Kontorist Bentsen. S. D. Matros Niels Olesen en Datter Jngeborg Nicoline, Fadd. Else Petersdatter Marie Kierstine Hansdatter Jac P. Liisberg K. Liisberg og Laus P. Liisberg. Den 26de, Soldat Jørgen Andersen en Datter, Maren, Fad, Mads Scheibyes Kone, Cecilia Krestensdatter. Copulerede. Den 26de Aug. Dagleier A. J. Grøttrup og Enken Maren Rasmusdatter.
Aarhuus Stifts-Tidende, 1814-08-27
Bekiendtgiørelser. Stille og rolig hensov i Ørum Degneboelig min Kones gode Tante Jomfrue Karen de Hemmer, der 20de August om Aftenen Kl. 9 Slet i sin Alder 61 Aar. Af de Faae som nøiere kiendte hende vil hendes Minde være i kjerlig og af mine og mig i taknemmelig Eundring. Ørum den 21 Andust 1814 Paa Kones og egne Vegne J. Hemmer Den for 3 Maaneder siden herværende Ligternskiærer Markus Joseph Minden, tilbyder det ærede Publikum, ved sin Gennemreise fra Hamborg sin Tieneste, Han borttager Liigtornene med Roed, og kurerer uden ringeste Smerte de i Kiødet nedgroede Negle; tillige borttager han Vorter med megen Lethed saaledes at de aldrig komme igien. Han logerer hos Hr. Michel Sørensen paa Middelgaden Nr. 49.
Aarhuus Stifts-Tidende, 1814-08-27
Hos Agent Nyyom i Weile ere følgende Brænderie-Redskaber at faae tilkjøbs paa meget gode Vilkaar, hvoriblandt ogsaa den, at en sufficant Kiøbe kan have flere Maaneders Credit. 1) Et ganske nyt Kaaber Brændeviinstøi der ei endnu har været indmuret, forfærdiget af en af Kiøbenhavns bedste Mestere, efter nyeste Faron, bestaaende af Kiedel med fast Dæksel og Røremaskine paa 6 1/2 Tønders Rum, Hat, Svalemaskine og Svaletønde, veier circa 1380 Pd. 2) Et dito Brændeviinstøi af Kiedel paa 6 1/2 Tønders Rum med løst Dæksel, Hat, Maskine, og Svaletønde, noget brugt, veier omtrent 1200 Pd. 3) Et dito Brændeviinstøi af Kiedel paa 6 Tønders Rum, med løst Dæksel, Hat, Svalepiber og Svaletønde, ligeledes brugt, circa 900 Pds. Vægt. 4) Eit dito Destilleertøi af Kiedel paa 1 Tønde Rum, løst Dæksel, Hat, Svalepiber og Svaletønde, ligeledes brugt.
Aarhuus Stifts-Tidende, 1814-08-27
Trende gode Mæskekar, hver paa circa 28 Tønders Rum, tvende Bryggekar, et Støbekar, et SpølSvalekar, med flere Kar, Ballier, Foustager, Kaabermaal og Tragter, samt alle til et fuldkommen Brænderie hørende Aparater, ligeledes kan faaes til Nedbrydelse en ypperlig god Kiølle med Jernslage og øvrige tilhørende, hvorpaa kan tørres 12 a 15 Tønder af Gangen. Dersom disse Brænderie=Redskaber ikke blive solgt underhaanden, bliver samme midt i October d. A. stillet til offentlig Auktion, som nærmere skal blive bekiendtgjort. Weile, den 14de August 1814.
Aarhuus Stifts-Tidende, 1814-08-27
En ugift Person ønsker tilleie fra næste Michaeli et Værelse med Sovekammer og Seng. Adressekontoiret. anviser.
Aarhuus Stifts-Tidende, 1814-08-27
Skipper Jakob Alrøe er afgaaet til Lübet, hvorfra han medtager Fragtgods til Aarhuus.
Aarhuus Stifts-Tidende, 1814-08-27
Onsdagen den 31te August førstkommende, om Eftermiddagen Kl. 2 slet, bliver efter afgangne Christen Almtofts Enke paa Broberg, foretaget og holdt offentlig Auktion over hendes Efterladenskaber, bestaaende af Borde, Stole, Kister, et Eege Skab Chatol, endeel Silke= og Sirtses Klæder, Silkebaand, Sirts, Kattun, Sengeklæder, Kiøkkentøi med mere; thi ville de Lysthavende behage at møde bemeldte Tid og Sted. Aarhuus, den 25de August 1814.
Aarhuus Stifts-Tidende, 1814-08-27
Auktionsdirektionen. Reubel- og Bozauktion. paa Gaarden Scheel ved Grenaae.
Aarhuus Stifts-Tidende, 1814-08-27
J Følge allernaadigst Høiesterets Dom og derpaa fulgte Exekution, bliver paa Hovedgaarden Scheel i Nørre Herred, Randers Amt, Onsdagen den 12te October næstkommende, og følgende Dage, om Formiddagen Kl. 9 slet, foretaget offentlig Auktion over samtlige Hr. Lehnsgreve, Kammerherre og Oberstlieutenant v. Scheels derværende Løsøre og sieldne betydelige Ind- og Udboe, bestaaende af circa 4000 Lod forarbeidet Sølv, Plet, Glas, Steentøi af forskjellige Taffel= og Thee-Serviser Kakkelovne, Sengesteder, med og uden Omhæng, Sengeklæder og Madrasser, Chatoller, Skabe, Ottomaner, Sophaer, Stole, Servanter og flere meest mahognie Meubler, Taffel og andre Uhre, Kobberstykker, Skydegevæhrer og Pistoler, Kiøkken= og Brygge=Redskaber, Linned og Dækketøi, Lagener, Haandklæder m.v., saa og det meget betydelige samt i flere Sprog bestaaende Bibliothek, med mere: hvorover trykte Cataloger kan faaes hos derr. Giestgiver Rau, Bachelans og Casadeban i Kiøbenhavn, Handelshuset Holke i Wafs i Hamborg, Krøyer i Lybek, Mad. Rosted i Roeskilde, Giestgiver, gaarden i Corsøer, Justitsraad Sommer i Middelfart, Cancellieraad Lindved i Odense, Prokurator Kralund i Fridericia, Byeskriver Stenstrup i Nibe, Cancellieraad Westergaard i Colding, Justitsraad Steenstrui Weile, Kammerraad Willesen i Horsens, Cancellieraad Jessen i Holstebroe, Borgerkapitain Harpot i Ringkiøbing, Justitsraad Sctionau i Lemvig, Prokurator Overgaard i Thisted, Kiøbmand Due i Hobroe, Byskriver Sinding i Ebeltoft, const. Byefoged Harboe i Greenaae, Prokurator Hald i Aarhuus, Cancellieraad Fogh i Wiborg, Prokurator Borch i Aalborg og const, Byefoged Jensen i Randers. Thi ville Liebhaverne behagelig møde bemeldte Til og Sted, hvor Conditionerne bliver bekiendtgjorte. Scheel Birkedommergaard i Woldbye, den 12te August 1814. M. Juul. Auctionsdirekteur.